***Výbor Národnej rady Slovenskej republiky***

 ***pre obranu a bezpečnosť***

 **90. schôdza výboru**

CRD: 2126/2022

**209**

**Uznesenie**

Výboru Národnej rady Slovenskej republiky

pre obranu a bezpečnosť

z 28. novembra 2022

 Výbor Národnej rady Slovenskej republiky pre obranu a bezpečnosť prerokoval vládny návrh zákona o Vojenskom spravodajstve (**tlač 1207**) **– druhé čítanie** a

1. **súhlasí**

 s vládnym návrhom zákona o Vojenskom spravodajstve (**tlač 1207**)**;**

 **B. odporúča**

 Národnej rade Slovenskej republiky

 vládny návrh zákona o Vojenskom spravodajstve (**tlač 1207**) **schváliť s pozmeňujúcimi a doplňujúcimi návrhmi** uvedenými v prílohe tohto uznesenia;

**C. ukladá**

predsedovi výboru

 v spolupráci s ostatnými predsedami výborov Národnej rady Slovenskej republiky, ktorí predmetný návrh zákona prerokovali, predložiť Národnej rade Slovenskej republiky spoločnú správu o výsledku prerokovania uvedeného vládneho návrhu zákona vo výboroch.

 ***Juraj KRÚPA, v.r.***

 predseda výboru

***Marián SALOŇ, v.r.***

overovateľ výboru

***Igor HUS, v.r.***

overovateľ výboru

Príloha k uzn. č. 209

Pripomienky

k vládnemu návrhu zákona o Vojenskom spravodajstve (**tlač 1207**)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1.** V § 19 ods. 5 sa za slovo „úloh“ vkladá slovo „alebo“.

Ide o legislatívno-technickú úpravu, ktorou sa do textu dopĺňa chýbajúca spojka „alebo“ (rovnaká úprava je obsiahnutá aj v § 13 ods. 2 zákona č. 46/1993 Z. z. o Slovenskej informačnej službe v znení neskorších predpisov).

**2.** V § 32 ods. 2 sa slová „osobitný zákon“ nahrádzajú slovami „osobitný predpis“.

Ide o legislatívno-technickú úpravu.

**3.** V § 32 ods. 4 sa na konci pripájajú tieto slová: „Vojenského spravodajstva“.

Ide o legislatívno-technickú úpravu, ktorou sa spresňuje navrhované ustanovenie.

**4.** V § 33 ods. 3 sa slová „a iným“ nahrádzajú slovami „alebo iným“.

Ide o legislatívno-technickú úpravu, ktorou sa spresňuje navrhované ustanovenie.

**5.** V § 45 sa slová „1. januára“ nahrádzajú slovami „1. februára“.

Zmena účinnosti sa navrhuje z dôvodu trvania legislatívneho procesu, zabezpečenia aspoň minimálnej legisvakancie. Z uvedených dôvodov je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].